34η Διδακτική ώρα

Κώδικας - Κωδικοποίηση.

* Οτιδήποτε θέλει να μεταβιβάσει ο πομπός πρέπει να το μετατρέψει σε νόημα.
* Ο κώδικας αποτελείται κυρίως από

(α) τη γλώσσα (το σύνολο των λέξεων),

(β) τα σύμβολα,

(γ) τις κινήσεις του σώματος,

(δ) την οπτική επαφή,

(ε) τις στάσεις του σώματος.

* Κωδικοποίηση είναι η διαδικασία με την οποία ο πομπός μετατρέ­πει αυτό που θέλει να μεταβιβάσει σε ένα νόημα με την μορφή του μηνύματος.
* Είναι διανοητική διαδικασία.

Μήνυμα.

* Είναι το αποτέλεσμα της προηγούμενης διανοητικής διαδικασίας, της κωδικοποίησης.
* Το μήνυμα είναι η φυσική έκφραση του νοήματος.
* Αποτελείται από

(α) γραπτές ή προφορικές λέξεις,

(β) κινήσεις ή στάσεις του σώματος,

(γ) γραφικές παρα­στάσεις και σύμβολα,

που μπορεί να είναι (γ1)αντικείμενα, (γ2)χρώματα, (γ3)ήχοι, (γ4)αρώματα κτλ.

Δίκτυα (κανάλια) μεταβίβασης.

Πρόκειται για τα μέσα με τα οποία το μήνυμα μεταφέρεται στο δέκτη,

όπως (α) η ατμόσφαιρα, (β) τα αντικείμενα, (γ) τα μέσα τηλεπικοινω­νιών.

Σύλληψη του δέκτη.

Ο δέκτης με τις αισθήσεις του,

κατά κύριο λόγο την (α) ακοή και την (β) όραση

και κατά δεύτερο την (γ) όσφρηση, την (δ) αφή, τη (ε) γεύση,

συλλαμβάνει το μήνυμα που ο πομπός έχει στείλει.

Κώδικας του δέκτη - αποκωδικοποίηση.

Ο δέκτης με το (α) δικό του κώδικα και με (β) διανοητική διεργασία

**αποκωδικοποιεί το μήνυμα,** το μετατρέπει, δηλαδή, σε νόημα

δίνοντας σημασία στις (i) λέξεις, τις (ii) κινήσεις ή τα (iii) σύμβολα.

Κατανόηση του μηνύματος -αποτέλεσμα.

Ο δέκτης μετά την αποκωδικοποίηση του μηνύματος

(α) πληροφορείται, (β) κατανοεί, (γ) αισθάνεται, (δ) αλλάζει ιδέες,(ε) γνωρίζει κτλ.,

πράγμα που είναι βέβαια το αποτέλεσμα της επικοινωνίας.

Έλεγχος - feed back.

Τέλος, το αποτέλεσμα που έχει επιφέρει το μήνυμα στο δέκτη

με την επανάληψη της διαδικασίας

μεταφέρεται στον πομπό με το μηχανισμό ανατροφοδότησης / ελέγχου (feed back).

**Ερωτήσεις Πανελληνίων Εξετάσεων τύπου Σωστού Λάθους**

1) Αποκωδικοποίηση είναι η διαδικασία μέσω της οποίας ο δέκτης μετατρέπει το μήνυμα σε νόημα, δίνοντας σημασία στις λέξεις, τις κινήσεις ή τα σύμβολα. (Γενικές 2000)

2) Κωδικοποίηση είναι η διαδικασία μέσω της οποίας ο δέκτης μετατρέπει αυτό που θέλει να μεταβιβάσει σε ένα νόημα με τη μορφή του μηνύματος. (Γενικές 2013).

**Ερωτήσεις Ανάπτυξης Πανελληνίων Εξετάσεων**

1) Από τα βασικά στοιχεία της διαδικασίας της επικοινωνίας να περιγράψετε

α. τον κώδικα – κωδικοποίηση

β. το μήνυμα

γ. τον κώδικα του δέκτη – αποκωδικοποίηση

δ. την κατανόηση του μηνύματος – αποτέλεσμα

ε. τον έλεγχο – feedback (Επαναληπτικές 2013)